मुख्यमंत्री ने कहा कि प्रकाश पुंज का निरीक्षण करने वालों को सिख धर्म और गुरु गोविन्द सिंह जी महाराज के विषय में महत्वपूर्ण जानकारी मिल सकेगी। इसका नाम प्रकाश पुंज रखने के पीछे मकसद है कि यह ज्ञान की भूमि है। उन्होंने कहा कि 54.16 करोड़ रुपये की लागत से बनने वाले इस केंद्र एवं उद्यान का निर्माण कार्य 18 माह के अंदर पूरा करने का लक्ष्य निर्धारित किया गया है। उनकी इच्छा है कि 14 महीने बाद 2020 में होने वाले प्रकाश पर्व से पहले इसका काम पूर्ण कर लिया जाए ताकि उस समय इसका उद्घाटन किया जा सके।